Наведвальнікі прывыклі да класічнага аблічча музея, да яго ўрачыстай беламармуровай каланады і лесвіцы. Але на гэтай выстаўцы інтэр’еры набылі незвычайны выгляд. Маладыя архітэктары з Санкт-Пецярбурга распачалі своеасаблівую дызайн-інтэрвенцыю ў архітэктурную класіку: закрылі велізарным белым палатном калоны і ўзнялі на балюстраду дадатковыя стэнды, якія ў два разы павялічылі выставачную прастору.